google/wiki40b huggingface dataset:
Roy Jenkins

Bakgrunn

Roy Jenkins var sønn av en funksjonær for National Union of Mineworkers (NUM) som også var medlem av underhuset. Han fikk grunnutdannelse ved Abersychan County School, og deretter i politologi og økonomi ved Balliol College i Oxford. Han gjorde militærtjeneste ved Royal Artillery og ved Bletchley Park.

Politiker

Jenkins var et ledende medlem av Labourpartiet og var medlem av underhuset 1948-1987. Han var med i flere Labourregjeringer, blant annet som innenriksminister 1965-1967 og 1974-1976 samt finansminister 1967-1970. Fra 1977 til 1981 var han ordfører i den europeiske kommisjon, Jenkinskommisjonen. 
Jenkins var nestleder for Labourpartiet 1970-1972. Denne post forlot han etter uenighet med partileder Harold Wilson angående landets tilslutning til Det europeiske fellesskap. 
I 1982 var Jenkins en av de fire kjente Labourpolitikere som dannet det nye partiet Social Democratic Party (SDP). I valgkampen i 1983 var han statsministerkandidat for alliansen mellom SDP og Liberal Party. 
Jenkins ble adlet i 1987 som Lord Jenkins of Hillhead, og satt i 1988-1997 i overhuset, der han var leder for liberaldemokratene, det parti som ble dannet ved sammenslåing av SDP og Liberal Party, til 1997. 
Han var også forfatter av fremfor alt historiske biografier, blant annet om William Ewart Gladstone og Winston Churchill. 
Jenkins døde før han rakk å fullføre sin tjueførste bok Franklin Delano Roosevelt. Richard Neustadt skrev størstedelen av det sista kapittelet om Franklin D. Roosevelts død, og boken utkom posthumt allerede i 2003.
Themone

Utseende

Små til middelsstore (vingespenn ca. 30 millimeter), kontrastrikt fargede sommerfugler. Oversiden har svart grunnfarge, men store oransje og gule felter.
Disse sommerfuglene etterligner trolig de varselfarget oransje og svarte artene i gruppen Ithomiini, men har en ganske annerledes kroppsbygning enn disse.

Levevis

Disse sommerfuglene lever i tropisk og subtropisk skog.

Utbredelse

Slekten er utbredt i Sør-Amerika.
Bass Generation

Bakgrunn

Tidlig i 2009 begynte Basshunter innspillingen av ett nytt album. I april postet han en kommentar på sin offisielle nettside om at han skulle til musikkstudioet for å arbeide på albumet." 1. juli 2009, ble det kalrt at Basshunter skulle gi ut en helt ny singel med navnet «Every Morning» 21. september og albumet Bass Generation 28. september. 1. september ble albumets spilleliste pubilisert på Hard2Beat hjemmeside. On 15 September, it was revealed on Basshunter's official Bebo profile that the album would also be released as a two-disc set.

Utgivelsen

Tidlig i september 2009, før albumet ble utgitt ble sangen Numbers pubilisert som gratis nedlestning på Basshunters offisielle Bebo profil. Av ukjente grunner ble albumets utgivelsesdato flyttet en uke til 28. september 2009, sammen med singelen Every Morning som ble utgitt 21. september 2009. 
Aftonbladet Review

Markedsføring

For å markedsføre albumet, ble Basshunter Album Artwork Competition, en konkurranse for fansen satt opp 10. august 2009. De skulle designe og sin egen versjon av albumet på Basshunters Bebo profil. Vinnerne skulle få signering og bli presentert på Basshunters albumturne «Bass Generation tour». Vinnerne ble kunngjort 11. september 2009.

Bass Generation Tour

I tillegg til albumet satt Basshunter up en turne Bass Generation Tour i oktober 2009. Billettene ble tilgjengelige fra 3. juli 2009.
Stephanie

Etymologi

Stehpanie er dannet som en feminin form av Stephanus, en latinsk form av det greske navnet Stephanos (gresk: Στεφανος), som betyr «krone, krans».
Kringkastingsselskapet

Om selskapet

Kringkastingsselskapet holdt til i Brødrene Hals Pianofabrik i Stortingsgata 24–26 i Oslo. Per Mathias Jespersen var ansatt som disponent, mens Gunnar Nygård var fullmektig i kontrollen.
Utover i 1920-årene etablerte Kringkastingsselskapet kontorer i andre norske byer. Selskapet fikk konsesjoner for sending i Hamar, Fredrikstad, Rjukan, Porsgrunn og Notodden allerede i 1926, utvidet til Ålesund 1927, videre til Stavanger, Trondheim og Kristiansand (under Julius Hougen og Olaf Benneche) i 1930, samt Bodø i 1931.
I 1933 nasjonaliserte og monopoliserte den norske stat all radiokringkasting i landet, og Kringkastingsselskapet ble innlemmet i den nye, statlige allmennkringkasteren Norsk rikskringkasting. Lokalene i Stortingsgata 24–26 var i bruk frem til etter andre verdenskrig, da NRK flyttet til nye lokaler på Marienlyst i Oslo.
Loukas Vyntra

Klubbkarriere

Vyntra begynte proffkarrieren sin i fotballklubben Paniliakos i 1999, men gikk til Veria i 2000. I 2001 kom han tilbake til Paniliakos og spilte fast for dem inntil han ble kjøpt av topplaget Panathinaikos i 2003/2004-sesongen. Han var med på å vinne den greske serien og cupen den samme sesongen, men spilte bare fem seriekamper. Sommeren 2007 var tyske Hertha Berlin interessert i å kjøpe Vyntra, men Panathinaikos avslo dette. Han scorte mot Sevilla i UEFA-cupen i 2004/2005-sesongen. De første to ligamålene sine for Panathinaikos scorte han mot PAOK Thessaloniki den 8. februar 2009. Han har for det meste spilt høyreback for Panathinaikos, men siden 2008/09-sesongen har han blitt mer brukt som midtstopper, og til tider også som venstreback. I 2013 skiftet han til den spanske klubben Levante.

Landslagskarriere

Vyntra deltok i Sommer-OL 2004 for det greske fotballandslaget. Han var med også i A-landslagstroppen til Confederations Cup i 2005, der han spilte to kamper. I 2008 var han med i troppen til fotball-EM, der han spilte en kamp. Han ble tatt ut til Fotball-VM 2010 i Sør-Afrika.
Odonteus

Utseende

Middelsstore (7-10 millimeter), plumpe, svarte eller brune biller. Hannen av denne arten er lett å kjenne på at den på hodet har et langt, krumt, bakoverhøyd, bevegelig horn.  Hunnen har i stedet en kort tverrlist og to knøler. Hodet og pronotum er kraftig punktert, og pronotum har markerte kjøler på hver side. Dekkvingene har tydelige punktstriper. Som vanlig for tordivler er beina kraftige, velegnet for graving.

Levevis

De voksne billene kan finnes under tørr gjødsel. Larvene lever i lange ganger der det ser ut til at de i alle fall delvis lever av underjordisk sopp.

Utbredelse

Av de 11 artene forekommer Odonteus armiger i Europa, de øvrige i Nord-Amerika.
Fylkesvei 7106

Fylkesvei 7106 (Fv7106) i Trøndelag går mellom Rødseidet og Bjørkneset i Nærøy kommune. Veien er 8,1 km lang. Veien har til dels svært dårlig standard.
Før Trøndelag fylke ble opprettet 1. januar 2018 hadde veien betegnelsen Fylkesvei 526 (Nord-Trøndelag).
Yu Wei

Idrettskarriere

Yu deltok ved Østasialekene 2009, der han vant 20 km kappgang, ett sekund foran japanske Koichiro Morioka. Ved Sommeruniversiaden 2011 kom han på 12.-plass på 20 km kappgang, men Kina fikk her sølv i lagkonkurransen. 
I 2013 deltok han ved Kinas nasjonale leker, der laget hans vant lagkonkurransen i 20 km kappgang. Ved IAAF World Race Walking Cup 2014 kom han på 21.-plass individuelt, men med 2.-plass til Cai Zelin kom Kina på 2.-plass også i lagkonkurransen med 23 poeng. 
Han representerte landet sitt under VM i friidrett 2015 i Beijing, der han ble nummer 7 på 50 kilometer kappgang.
Han deltok også på 50 km kappgang under Sommer-OL 2016, der han kom på 5.-plass.
Elsa Skjerven

Biografi

Elsa Skjerven var en av flere «prestekoner» som engasjerte seg i politisk arbeid gjennom KrF på 1950- og 60-tallet. Hun tok eksamen i elementær musikkteori ved Musikkonservatoriet i 1941, og utdannet seg som lærer ved Elverum lærerskole i 1943. Hun var gymnastikklærer ved Levanger lærerskole, Innherred sykepleierskole og Strinda realskole og gymnas. Hun var bosatt i Trondheim i 40 år og medlem av bystyret i 23 år. Mot slutten av denne tiden var hun kommunalråd i kultur-og undervisningssektoren i åtte år. Men i 1982 flyttet hun til Bærum.
Som statsråd ble det en av hennes første oppgaver å sørge for at hennes departement fikk en politisk betydning. I det mannsdominerte, politiske miljøet ble det gjerne kalt «kjerringdepartementet». Da hun tiltrådte som statsråd, lå det én eneste sak og ventet på henne, nemlig en forskrift om bunader.
EM i curling 1998

Curling-EM 1998 ble arrangert 5. desember – 12. desember 1998 i 
Die Alpenarena i Flims i Sveits. 
Det deltok 17 lag for herrer og 14 lag for kvinner.
Østfold fagskole

Østfold fagskole er en fylkeskommunal skole som drives av Østfold fylkeskommune. Den tilbyr yrkesfaglig fordypning innenfor tekniske fag og helse-/sosialfag. Den er lokalisert i Fredrikstad.
Etterretningstjenestens fortjenstmedalje

Bakgrunn

Etterretningstjenestens fortjenstmedalje ble godkjent av kongen 22. mai 2017. Samtidig ble Hærens fortjenstmedalje, Luftforsvarets fortjenstmedalje og Sjøforsvarets fortjenstmedalje innført. Sammen med Heimevernets fortjenstmedalje (innført i 1971) rangerer disse medaljene likt, som nummer 24 av utmerkelsene godkjent av kongen. Samme person skal bare kunne motta én av fortjenstmedaljene for de ulike forsvarsgrenene.

Utforming

Etterretningstjenestens fortjenstmedalje er laget i rent sølv. På avers har den Etterretningstjenestens merke i en laurbærkrans. Medaljen er opphengt i et svart bånd, som har en smal mørk rød og to smale gule midtstriper og smale kantstriper i rødt og gult. Med medaljen følger et diplom.

Tildeling

Etterretningstjenestens fortjenstmedalje tildeles av sjefen for Etterretningstjenesten. Den kan tildeles både militære og sivile mottakere, norske som utenlandske, for betydelig innsats for Etterretningstjenesten ut over det som kan forventes eller for samlet, særlig god innsats gjennom flere år.
Øyekveldvikler

Utseende

En ganske liten (vingespenn 10-14 millimeter) vikler. Forvingen er brunlig med et bredt, diffust, hvitt tverrbånd, noen ganger dominerer den hvite fargen. Vingespissen er rødlig oker med svart rand og et par smale sølvfargede skråstreker. Ytterkanten er noe innbuktet i midten. Bakvingen er lysbrun.

Levevis

Larven utvikler seg mellom to sammenspundne blader av selje (Salix caprea). De voksne viklerne flyr fra mai til juli.

Utbredelse

Arten er utbredt i Europa, unntatt lengst i sørøst, og også i det nordlige Asia.
Den er funnet over hele Norge bortsett fra Finnmark.
Blodig Halloween

Handling

På selveste halloweenaftenen rømmer den psykiatriske pasienten Malcholm fra mentalsykehuset han har være innesperret i fem år. Han ble feilaktig innlagt der av sin utspekulerte kone, Joan, som ønsket ham av veien slik at hun kunne leve sammen med sin elsker og på sin manns formue. Han ankommer huset sent om kvelden, men oppdager at det bare er hans 10-årige sønn og hans barnepike Linda som er hjemme. Hans sønn fordriver kvelden med å skremme barnepiken halvt til døde med sine practical jokes, men da natten senker seg ankommer Malcholm for å spille et langt mer skremmende spill.

Om filmen

Trick or Treats er en nyinnspilling av den britiske skrekk-thrilleren Fright fra 1971. Det eksisterer også en norsk versjon av denne historien kalt Angst, fra 1976.
Den fikk lite oppmerksomhet fra anmelderne og ble nær slaktet av filmanmelderen på Allmovieguide.
Norsk Air

Historie

I 1961 startet Øivind Skaunfelt Vestfoldfly ved Sandefjord lufthavn, Torp med en fireseters Cessna 172B ved å fly avisen Verdens Gang i ruten Oslo – Jarlsberg – Torp – Larvik – Skien. Selskapet startet så en flyskole på Torp med en toseters Cessna 150B. I 1962 skaffet selskapet seg en Piper PA-22 Tri-Pacer på flottører, som ble brukt til persontransport.
I 1967 hadde selskapet en flyskole som kunne tilby åtte måneder flyskole med 250 flytimer, som ga et norsk B-sertifikat. Et Trafikkflygersertifikat type B tillot en pilot å fly mot betaling i fly opp til en totalvekt på 5700 kg. 
I 1968 endret selskapet navnet til Norsk Flytjeneste og skaffet seg to nye spesialbygde Cessna 188 Agwagon landbruksfly, som i hovedsak ble brukt i sommerhalvåret til skogjødsling for skogeiere på Østlandet. Disse flyene ble begge solgt til det britiske selskapet Mindacre Ltd, i Norfolk, England, etter avslutning av skoggjødslingssesongen sent på året 1972. 
Selskapet endret navnet sitt igjen på 1980-tallet til Norsk Air AS etter at Norsk Flytjeneste As hadde fått rederikonglomeratet Kosmos AS inn på eiersiden. Gjennom dette samarbeidet fikk selskapet driftsrettighetene til fire nye passasjerfly av typen Embraer EMB-120 Brasilia med trykkabin, turbopropmotorer og plass til tyve passasjerer og en besetning på tre. . Selskapet startet da fra Sandefjord lufthavn, Torp til Bergen lufthavn, Flesland , Stavanger lufthavn, Sola, København lufthavn, Kastrup og Trondheim lufthavnb, Værnes.. 
I 1989 ble selskapet kjøpt fra A/S Kosmos av Widerøe's Flyveselskap AS, og fungerte som datterselskap under navnet Widerøe Norsk Air AS frem til 1996, da fusjonerte driften inn i moderselskapet. I dag har virksomheten et større antall ruter ut fra Sandefjord lufthavn, Torp og har også teknisk vedlikehold ved lufthavnen.
Rivarbukt

Rivarbukt (nordsamisk: Vuojatluokta), er ei bygd på nordsida av Langfjorden øst for Tappeluft i Alta kommune i Finnmark.
Rivarbuktveien tar av fra fylkesvei 882 i Tappeluft og ender i bygda.
Odense Boldklub (kvinner)

Odense Q

I 2016 ble OBs damelag skilt ut fra OB, og en del av det nystartede Team Odense Q.  Det spiller i toppserien som Odense Q.  Trener i 2017 var Jakob Pavar og Ronnie Reifling, i 2018 etterfulgt av Morten Christiansen og Steen Hansen.
Big Hole (gruve)

Big Hole eller Open Mine eller Kimberley Mine, er en tidligere diamantgruve i Kimberley i Sør-Afrika. Gruven er den største diamantgruven i Sør Afrika, og dagbruddet er et av de største hull som er gravd ut av mennesker.
Big Hole har en overflate på 170 dekar og er 463 meter bredt. Det ble gravd ut til en dybde på 240 meter, men ble deretter delvis fylt igjen med overskuddsmateriale som førte til at dybden ble redusert til om lag 215 meter. Siden har det kommet til vann i en dybde på ca. 40 meter som gjør at den synlige høyden på kanten av gruven er ca. 175 m.
Gruvedriften opphørte i 2006 og er nå et museum og en turistattraksjon.
Emil André Erstad

Politisk karriere

Fra 2012 var han 1. nestleder i ungdomspartiet og fylkesleder i Hordaland KrFU. Fra 2016 til 2019 fungerte han i to perioder som nærmeste rådgiver for partileder Knut Arild Hareide på Stortinget.  
Erstad startet en underskriftsaksjon for å få det sosiale nettstedet Facebook på nynorsk. Han har også markert seg som en talsmann for et bredere KrF, og har blant annet tatt til orde for å invitere muslimer inn i partiet og sagt at han vil gå i homoparader.   
Emil André Erstad ble kastet ut av Hviterussland i 2012 og 2014. NRK P3 laget i den forbindelse en dokumentar om blant annet KrFUs demokratiarbeid i Hviterussland.

Idrettsutøver

Som friidrettsutøver i tenårene for FIL AKS-77 ble hans personlige rekord på 800 meter på 1.55,18. Som 16-åring satt han ny aldersrekord på 600 meter, 1.23,07 i 2007. (Ny rekord har kommet i ettertid.)
Treff 76-1

Treff 76-1 er den ellevte platen i Treff-serien utgitt på Plateselskapet Talent. Tidligere var det kommet ut ti plater under vignetten «På Treff med...», men fra og med denne utgaven forandret de tittelen til Treff 76. I løpet av året 1976 skulle det i alt komme 3 utgaver av Treff-platene.
Artistene var de samme: Inger Lise Rypdal, Gro Anita Schønn og Stein Ingebrigtsen.  Gjesteartistene på denne utgaven var Dag Spantell, Septimus, Christian Beck og Jahn Teigen, i den uforglemmelige Grand-Prix duetten «Voodoo» med Inger Lise. Ellers var låtutvalget en del Euro-song bidrag som «Save Your Kisses for Me» og «Mata Hari».  En Abba-cover «Fernando» blir også fremført, denne gangen i svensk språkdrakt, som var den originale utgaven til det ene Abba-medlemmet Anni-Frid Lyngstads versjon.
Platen ble utgitt i mars 1976, og føyde seg inn i rekken som nok et Treff.
Kombinert skole

Kombinert skole er et begrep brukt for grunnskole som kombinerer både barne- og ungdomstrinn, eller videregående skole som kombinerer både yrkesfag og studiespesialiserende fag.
Maxthon

Historie

Maxthon startet som MyIE, som ble laget av Changyou, en kinesisk programmerer som ville forbedre Internet Explorer. Changyou forlot prosjektet i 2000, men han publiserte koden rutinemessig på BBS. Etter det fortsatte Jeff Chen utviklingen, og ga ut en ny versjon, MyIE2. MyIE2 vokste raskt, og brukere verden over hjalp til i områder som plug-ins (tilleggsprogram), skins (utseende, tema) og debugging (feilretting). 
Jeff Chen innså i 2003 at det meste av programmet var laget av kode han hadde skrevet, derfor valgte han å forandre navnet til Maxthon. I 2005 fikk Maxthon sin første av mange utmerkelser og premier. Maxthon 2.0 ble lansert i 2007.
I dag jobber ca. 30 mennesker på i Maxthon Beijing, der de fleste er ingeniører. Mesteparten av et prosjekt som dette blir gjort av frivillige. Chen selv sier at Maxthon har 10 millioner brukere i Kina og 2 millioner i resten av verden.

Frihet på nett

Maxthon er med på å gi brukere i Kina mer frihet, ved å bryte sensursperrene som Kinas myndigheter har satt opp. Dette er ikke noe som utviklerne vil reklamere med, men noe de som har en teknisk forståelse kan bruke Maxthon til, ettersom den har en innebygd funksjon som kan kanalisere trafikken gjennom proxyservere. Det er dette som gjør at man kan omgå sensuren og åpne sidene som myndighetene har sperret.
Kazuyuki Kyoya

Karriere

Kazuyuki Kyoya startet sin fotball karriere i Furukawa Electric (JEF United Ichihara) i 1990. Han brakk ryggen og ble lam etter trafikkulykke i 1993 (Ryggmargsskade). Han startet sin rullestolbasketball karriere i 1994. Han trente også Japan i Paralympiske sommerleker 2000, 2004, 2008 og 2012.
Pale ale

Pale ale er et overgjæret, gyllent øl med middels maltsødme, lav til middels fruktighet og middels bitterhet. I Belgia kalles dette ølet «blonde» og har som regel enda mer fruktig karakter enn en britisk pale ale. Pale ale passer blant annet til rød fisk, kylling, svin, salater, omeletter, ost, supper med mer. Serveringstemperaturen er 4–8 °C.
Amber ale, Bière de Garde, Blonde, Bitter, Irish Red ale og India Pale Ale er ulike varianter av Pale ale.
Leksvik Idrettslag

Leksvik Idrettslag (stiftet 6. desember 1938) er et idrettslag lokalisert i Leksvik kommune i Trøndelag. Idrettslaget har tilbud innenfor både fotball, friidrett, håndball, orientering, svømming, volleyball, langrenn og hopp/ kombinert.

Langrenn

Leksvik er nok best kjent for sin langrennssatsning som i de siste årene har blitt lagt merke til også nasjonalt, i og med at klubbens langrennsutøvere har bidratt til flere topplasseringer i NM på ski.
Vinteren 2009 fikk satsingen et lite gjennombrudd ved at Leksvik ble nummer fem på lagsprinten på Røros med Kristian Tettli Rennemo og Andreas Myran Steen på laget. Rennemo oppnådde også flere gode plasseringer individuelt. Tidenes beste plassering for Leksvik i en langrennsstafett i NM kom i 2010, da Kristian Tettli Rennemo, lillebror Anders Tettli Rennemo og Thomas Fremo fikk Leksvik inn til en femteplass i Stokke. Thomas Fremo og Rennemo gjorde senere på vinteren at Leksvik fikk en ny bestenotering; denne gangen på lagsprinten, der de fullførte som nummer fire.

Kombinert

Leksvik har hatt to kombinertløpere i Norgestoppen. Det er brødrene Vegard og Robert Aaring. Førstnevnte har nå konvertert idrett til fotball og spiller i 2. divisjon for Levanger mens sistnevnte fortsatt konkurrerer i kombinert. Begge har topplasseringer nasjonalt, på både junior- og seniornivå.

Fotball

Leksviks seniorlag i fotball for herrer spiller for tiden i 5. divisjon etter tidligere å ha spilt i 4. divisjon.
Fotballspillerne Thomas Rønning og Vegard Aaring har sin bakgrunn fra Leksvik.

Håndball

Leksvik har tre seniorlag i håndball; to for kvinner og ett for herrer som spiller i 3. divisjon (førstelaget for kvinner og herrer senior) og 5. divisjon (andrelaget for kvinner), i tillegg til diverse aldersbestemte lag.
Mathias Eckhoff (skuespiller)

Basketball

Eckhoff spilte på aldersbestemte landslag i flere idretter, og ble som 18-åring kåret til «Årets spiller» i eliteserien i basketball. Samme år debuterte han også på herrelandslaget.
Som trener har han vunnet en rekke mesterskap i inn- og utland, og har vært nominert til flere trenerpriser hvor han blant annet av FIBA ble plukket ut til å coache en All-Star kamp under EM i basketball i Litauen i 2011 etter å ha vært «Topp in Class» i FECC. Han ble «Årets topptrener» i Norge i 2013, Årets trener 2017/18 og plukket ut til ICAB programmet i USA i 2014.
Eckhoff er landslagstrener for Norges herrelandslag i basketball hvor han tidligere hadde med amerikanske Will Voigt som assistenttrener. Sammen har de også vært ansvarlige for Nigerias  og Angolas herrelandslag i basketball der Eckhoff var assistenttrener.
Mathias var en del av trenerteamet til Nigeria som i august 2015 vant sin første AfroBasket-tittel ved å beseire Angola i finalen og kvalifiserte seg dermed til Sommer-OL 2016. Samme trenerteam tok Angola til VM i Kina 2019.

Scenen omfatter blant annet

Annet inkluderer: Regi av diverse forestillinger, blant annet med Dissimilis. Hadde ledende rolle i Elsk, rockversion av Garborgs Haugtussa. Flere ledende roller i Bærums Verk Spillet, Poetenes Evangelium, Teatret Vårt, Susanne på badet på Nordland Teater, NRK Barneradioens Kanskje kommer Kongen, Kardemomme by og Skomakergaten i Kristiansand Dyrepark.
Erna Schøyen

Biografi

Hun gikk i lære ved Nationaltheatret 1905-06 og fikk sin debut ved Fahlstrøms teater 1906 der hun ble til 1911 da hun meldte overgang til Centralteatret der hun virket til 1959. Også ved Chat Noir var hun 1920–1924.
Ellers var Schøyen med i et titall filmer, blant andre noen av de første stumfilmene. Da Alice i Eventyrland ble den første Disney-film med norsk tale i 1950, hadde hun en av stemmene. Hun behersket nordlandsk og var bestemora til Bodø i en Stompa-film. Schøyen holdt det gående til hun var nærmere 80 år.

Familie

Hennes fødenavn var Erna Kamille Berg, hennes foreldre i Kabelvåg var bokhandler Ørger Johannes Berg (f. 1860) og Kamilla Benjaminsen (f. 1865). Hun ble gift 19. juni 1910 med zoologen Thor Hiorth Schøyen (1885–1961). Deres datter var skuespilleren Vivi Schøyen, som var mor til kulturjournalist Hege Duckert.
Erobringen 1453

Handling

Filmen starter med en hadith av profeten Muhammed: «Konstantinopel kommer definitivt til å bli erobret en dag. Kommandøren som erobrer det er en velsignet leder. Hans soldater er velsignede soldater.» 
I år 1451 overtar Sultan Mehmet, som 19-åring, den osmanske tronen for andre gang etter sin fars bortgang. Etter hvert kommer han frem til at Istanbul må erobres, dette både av politiske, økonomiske og religiøse grunner. Sultan Mehmet styrker derfor sin arme, utvikler gigantiske kanoner og oppgraderer flåten og starter planleggingen av Istanbuls erobring.
Bohemia (costaricansk øl)

Bohemia er et costaricansk ølmerke som produseres av Florida Ice & Farm Company i Cervecería Costa Rica. Det er av typen pale lager, og har en alkohoprosent på 4,3. Bohemia markedsføres som bryggeriets billigste øl, og selges i dag bare på 350 millilitersbokser. Boksene er hvite, røde og grønne.